Orix Buffaloes

Os  son un equipo profesional de béisbol xaponés con sede na cidade de Osaka. O actual equipo foi formado coa fusión no ano 2004 dos Orix BlueWave de Kobe, Hyōgo, e os Kintetsu Buffaloes de Osaka. O equipo xoga actualmente na Liga do Pacífico do Nippon Professional Baseball (NPB). O equipo é propiedade do Grupo Orix, unha empresa de servizos financeiros con sede en Tokyo. 

Tras a fusión dos BlueWave e os Buffaloes en 2005, o novo xogou as súas dúas primeiras temporadas os seus partidos como local un no estadio Hotto Motto Field de Kobe, antigo fogar dos BlueWaves, e outro no Osaka Dome. Posteriormente, desde 2007, o equipo xoga os seus partidos como local en exclusiva no Osaka Dome. O estadio conta con capacidade para 36.146 espectadores. Os Buffaloes posúen catorce títulos da Liga do Pacífico e cinco Series do Xapón (1975, 1976, 1977, 1996 e 2022).

## Historia 
thumb|left|Takao Kajimoto.
O equipo foi fundado en 1936 co nome de  baixo control da compañía de ferrocarril , converténdose así nun dos equipos de béisbol profesional xaponés máis antigos. En 1946 o club muda de nome a . A comezos da década de 1950, a franquía fixo un esforzo por atraer a talentos estranxeiros, particularmente veteranos afroamericanos das Ligas Negras estadounidenses, entre eles os infielders John Britton e Larry Raines, e os pitchers Jimmy Newberry e Rufus Gaines. Estes xogadores foron os primeiros estadounidenses, alén de Wally Yonamine, en xogar no Xapón após a segunda guerra mundial.

A mediados da década de 1960, os Bravwes convertéronse nun dos equipos máis poderosos da Liga do Pacífico e do béisbol xaponés en xeral. Entre 1967 e 1972, o equipo gañou o título do Pacífico en cinco ocasións, mais sen éxito nas Series do Xapón, onde perderon sempre ante os Yomiuri Giants. O adestrador dos Braves da época, Yukio Nishimoto, foi coñecido como o  debido ao seus éxitos acompañados dunha derrota na final. Con todo, a mala xeira rematou en 1975, cando conseguiron gañar tres Series do Xapón consecutivas (ante Hiroshima Toyo Carp en 1975 e ante os Giants en 1976 e 1977) da man do técnico Toshiharu Ueda. Entre os xogadores máis destacados da época estaban o pitcher Hisashi Yamada e o outfielder Yutaka Fukumoto.

Nos anos 1980 o equipo mantivo o seu status, mais foron superados cada ano da década polos Seibu Lions excepto en 1984. O 19 de outubro de 1988, Hankyu anunciou a venda da franquía á compañía Orient Lease (desde 1989 coñecida como Orix). Ese dái foi coñecido como "o máis longo da Liga do Pacífico", xa que, alén da venda,  o Braves xogaron o lendario dobre xogo polo título do Pacífico contra os Kintetsu Buffaloes (que finalmente non puideron gañar). A venda, por outra banda, foi toda unha sopresa por varios motivos. Neses anos non era nada habitual que mudase a propiedade dos equipos, e menos que unha grande compañía vendese unha das súas partes. De feito, pensábase que unha compañía tan grande como Hankyu nunca tería necesidade de facer unha venda deste tipo. A venda foi relaizada baixo dúas condicións: o mantemento da franquía en Nishinomiya e que o equipo conservase o nome de Braves. Así, desde 1989 até 1991 o equipo chamouse  e xogou en Nishiomiya.

En 1991 Orix anuncia o mudanza de nome a  e o seu traslado a un novo estadio en Kōbe. O movemento sorprendeu aos seus seareiros, mais a proximidade entre as dúas cidades e as melloras do novo campo fixeron a maioría aceptase finalmente o traslado, aínda que mantendo nostalxia polo antigo nome. Coa mudanza de nome, o equipo comezou a ser coñecido ás veces como Aonami ou Seiha (青波), que significa "onda azul" (en [inglés: *blue wave*). En [1995 e 1996 os BlueWave, liderados por Ichiro Suzuki, conseguiron gañar a Liga do Pacífico, así como as Series do Xapón de 1996. En decembro de 2004 a dirección do Orix BlueWave de Kōbe anunciou a súa fusión cos Kintetsu Buffaloes de Osaka para formar os Orix Buffaloes. No acordo estipulouse que Orix obtería o 80 por cento das accións da franquía, mentres que Kintetsu ficaría co 20 por cento restante. O acordo entre os dous clubs supuxo unha importante reestruturación que afectou á Liga Xaponesa de Béisbol Profesional. A fusión deixou un panorama pouco usual durante os dous primeiros anos, nos que xogaron un en Osaka e outro en Kōbe. Ademais, o elenco de xogadores foi confeccionado a partir dos xogadores de ambos os equipos.

### Nomes 
Ao longo dos anos o equipo tivo diferentes nomes:
* Hankyu (1936−1946)
* Hankyu Braves (1947−1988)
* ORIX Braves (1989−1990)
* ORIX Blue Wave (1991−2004)
* ORIX Buffaloes (2005−presente)

## Estadio 
[thumb|[Osaka Dome.]]

Actualmente, os Orix Buffaloes xogan os seus encontros como local no Osaka Dome. O estadio, inaugurado o 1 de marzo de 2007, ten capacidade para 36.146 espectadores, ampliábeis a 45.000 en caso de concertos. Ao longo dos anos os Orix Buffaloes teñen utilizado os seguintes estadios:

## Xogadores 
### Números hornados 
Os Orix Buffaloes non teñen retirado ningún dorsal ao longo da súa historia. Porén, desde o ano 2000 ningún xogador leva o dorsal 51 de Ichiro Suzuki. O propio xogador pediu ao adestrador Akira Ōgi en 2005 que levase o seu número, máis este declinou a oferta como homenaxe. Máis tarde, no 2011 o dorsal foi ofrecido a Tomochika Tsuboi, mais este tamén rexeitou a oferta como homenaxe. Desde o retiro de Ichiro en 2009 está pendente de decisión se se retira ou non o dorsal definitivamente.

### Xogadores MLB 
[thumb|[Ichiro Suzuki.]]
thumb|Ryan Vogelsong.

### Salón da Fama 
Os seguintes membros dos Orix Buffaloes forman parte do Salón da Fama do báisbol xaponés:

*Seleccionados principalmente pola súa labor nos Hankyu Braves:*
* Yutaka Fukumoto, CF, 1969–1988 (introducido en 2002)
* Takao Kajimoto, P, 1954–1973 (introducido en 2007)
* Hisashi Yamada, P, 1969–1988 (introducido en 2006)
* Tetsuya Yoneda, P, 1956–1975 (introducido en 2000)

*Seleccionados polo seu servizo en outros equipos, así como en Hankyu e Orix:*
* Hiromitsu Kadota, DH, 1989–1990 (introducido en 2006)
* Futoshi Nakanishi, Adestrador, 1995–1997 (introducido en 1999)
* Akira Ōgi, Adestrador, 1994–2001, 2005 (introducido en 2004)
* Toshiharu Ueda, Adestrador, 1974–1978, 1981–1990 (introducido en 2003)

## Mascotas 
Até o ano 2010 as mascotas dos Orix Buffaloes eran:
* Neppie (dorsal 111), un rapaz novo con pelo castaño e ollos azuis.
* Ripsea (dorsal 222), unha rapaza nova con pelo rubio e ollos verdes. Alen do cabelo, levaba outros elementos de cor vermella como un pano no pescozo e ocasionalmente unha luva de béisbol.
Desde o ano 2011 as mascotas son:
* Buffalo Bell (dorsal 222), un búfalo femia antropomórfica de cor rosa, co cabelo e os ollos violetas, e cornos dourados. É a irmá de Bull.
* Buffalo Bull (dorsal 111), un búfalo macho antropomorfico de cor vermella con cornos dourados. É o irmao de Bell.

## Notas 
## Véxase tamén 
### Ligazóns externas 
* Sitio web oficial